Kmalu je vstopil v britansko vojsko in leta 1811 postal pribočnik Arthurja Wellesleya. Skupaj z njim se je udeležil bojev na iberskem polotoku. V vojski je 2. junija 1811 dobil čin podpolkovnika in 21. oktobra pa je bil povišan v polkovnika. 8. septembra je postal pribočnik britanskega prestolonaslednika Jurija in bil 14. decembra 1813 povišan v generalmajorja. Leta 1813 se je potem, ko je njegov oče postal kralj, vrnil na Nizozemsko. Leta 1815 je bil Viljem imenovan za prestolonaslednika. Istega leta se je zaradi Napoleonovega bega z Elbe spet priključil vojski. V bojih proti Napoleonu je sodeloval kot poveljnik prvega zavezniškega korpusa. Z njim je sodeloval v bitkah pri Quatre Brasu in Waterlooju, v kateri je bil ranjen.